CELEX: 62009TN0304
Language: el
Date: 2009-07-31 00:00:00
Title: Υπόθεση T-304/09: Προσφυγή της 31ης Ιουλίου 2009 — Tilda Riceland Limited κατά ΓΕΕΑ — Siam Grains (BASMALI LONG GRAIN RICE RIZ LONG DE LUXE)

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/11
            
         Προσφυγή της 31ης Ιουλίου 2009 — Tilda Riceland Limited κατά ΓΕΕΑ — Siam Grains (BASMALI LONG GRAIN RICE RIZ LONG DE LUXE)
   (Υπόθεση T-304/09)
   2009/C 244/18
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Tilda Riceland Ltd (Gurgaon, Ινδία) (εκπρόσωποι: S. Malynicz, Barrister, D. Sills και N. Urwin, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Siam Grains Company Limited (Bangkok, Ταϊλάνδη)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Μαρτίου 2009 στην υπόθεση R 513/2008-1· και
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «BASMALI LONG GRAIN RICE RIZ LONG DE LUXE», για προϊόντα της κλάσεως 30
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το μη καταχωρισμένο εμπορικό σήμα της λέξης «BASMATI» που χρησιμοποιείται για το ρύζι και το σημείο που αποτελείται από τη λέξη «BASMATI» που χρησιμοποιείται στις συναλλαγές για να προσδιορίσει κατηγορία προϊόντων, και ειδικότερα ρύζι
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 4, του κανονισμού 207/2009 του Συμβουλίου, με το αιτιολογικό ότι το τμήμα προσφυγών εσφαλμένως στήριξε την απόφασή του αποκλειστικώς σε ερμηνεία διατάξεως η οποία δεν λαμβάνει υπόψη εθνικούς κανόνες και δικαστικές αποφάσεις εκδοθείσες στο ενδιαφερόμενο κράτος μέλος· δεύτερον, το τμήμα προσφυγών δεν εφάρμοσε τη νομοθεσία κράτους μέλους, και ειδικότερα του Ηνωμένου Βασιλείου, σε σχέση με την επονομαζόμενη «αγωγή λόγω προσβολής δικαιώματος επί διακριτικού σημείου που αφορά πλείονες δικαιούχους» (extended form of passing off)· τρίτον, το τμήμα προσφυγών εσφαλμένως έθεσε ως προϋπόθεση ότι η προσφεύγουσα έπρεπε να είναι δικαιούχος του σημείου «BASMATI»· τέλος, το τμήμα προσφυγών εσφαλμένως έκρινε ότι ο όρος «BASMATI» είναι γενικός.